কান্নার রোল তাইল্যান্ডের আনাচে-কানাচে! প্রথম দফায় পৌঁছলভারতীয় ত্রাণ

ওয়েব ডেস্ক: চারিদিকে ছড়িয়ে ছিটিয়ে রয়েছে লাশ। মায়ানমার এখন ধ্বংস স্তূপ। লাফিয়ে বাড়ছে মৃতের সংখ্যা। মায়ানমারে ভূমিকম্পের (Myanmar Earthquake) কারণে প্রাণ গেছে ১৬৪৪ জনের। তাইল্যান্ডে মৃতের সংখ্যা ছাড়িয়েছে ১৬০০।

কঠিন এই পরিস্থিতিতে অন্যান্য দেশের কাছে সাহায্য চেয়েছে মায়ানমারের জুন্টা সরকার। নিজের এক্স হ্যান্ডেলে বিদেশমন্ত্রী এস জয়শঙ্কর জানিয়েছেন, অপারেশন ব্রহ্মা চলছে। শনিবার সকালে ভারত থেকে প্রথম দফায় ১৫ টন ত্রাণসামগ্রী মায়ানমারের ইয়াঙ্গন বিমানবন্দরে পৌঁছেছে।

আরও পড়ুন: ইদ-রামনবমীতে নিরাপত্তার চাদরে মোড়া শহর, কঠোর ব্যবস্থার হুঁশিয়ারি পুলিশের

উত্তরপ্রদেশের হিন্ডন বায়ুসেনা ঘাঁটি থেকে ভারতীয় বায়ুসেনার সি১৩০জে বিমানে ভারত থেকে পাঠানো হয়েছে- তাঁবু, কম্বল, ঘুমের ব্যাগ, খাবারের প্যাকেট, জেনারেটর। এছাড়াও পাঠানো হয়েছে, হাইজিন কিট, প্যারাসিটামল, অ্যান্টিবায়োটিক, সিরিঞ্জ, গ্লাভস, ব্যান্ডেজের মতো প্রয়োজনীয় জিনিস।

মায়ানমার প্রসঙ্গে প্রধানমন্ত্রী নরেন্দ্র মোদি নিজের এক্স হ্যান্ডেলে লিখছেন, মায়ানমারে বিধ্বংসী ভূমিকম্পে প্রাণহানির ঘটনায় গভীর সমবেদনা জানাই। ঘনিষ্ঠ বন্ধু এবং প্রতিবেশী হিসেবে ভারত এই কঠিন সময়ে মায়ানমারের মানুষের পাশে আছে।

উল্লেখ্য, ভারতীয় সময় শুক্রবার সকাল ১১টা ৫০-এ আচমকা কেঁপে ওঠে মায়ানমার। রিখটার স্কেলে কম্পনের মাত্রা ছিল ৭.৭। ভয়াবহ ভূমিকম্পে তাসের ঘরের মতো ভেঙে পড়ল ঘরবাড়ি। ধ্বংসস্তূপে পরিণত হয়েছে নির্মীয়মাণ বহুতল। ফেটে গিয়েছে রাস্তা। কয়েক সেকেন্ডের ভূমিকম্প তছনছ করে দিয়েছে মায়ানমার ও তাইল্যান্ডের বিস্তীর্ণ এলাকা।

দেখুন আরও খবর:

The post কান্নার রোল তাইল্যান্ডের আনাচে-কানাচে! প্রথম দফায় পৌঁছলভারতীয় ত্রাণ first appeared on KolkataTV.